**Kent Roger «Kenta» Bergersen** (født 8. februar 1967) er en norsk fotballtrener og tidligere fotballspiller som er assistenttrener for Norges herrelandslag. Som spiller var han en klubbnomade med opphold hos en lang rekke klubber i flere land. Han spilte primært på venstre ving og var kjent for sine overstegsfinter.

Spillerkarriere
---------------

Kent Bergersen ble født i Oslo og vokste opp på Kirkenær. Han startet med fotball som seksåring for Grue, en klubb der hans far hadde markert seg som en særdeles viktig bidragsyter både som spiller og trener. Hans far, Arne Bergersen, hadde på 1960-tallet spilt U-19 og U-21 landskamper for Norge. Kent Bergersen ble A-lagsspiller for Grue fra seksten års alder. Derfra dro han videre til Drøbak-Frogn, der han gjorde seg såpass bemerket at han i 1986 ble rapportert å være ønsket for påfølgende sesong av Kongsvinger, som da hadde endt sesongen på tredjeplass i 1. divisjon. I 1988 vurderte media ham som en landslagskandidat, og landslagstrener Tord Grip snakket varmt om ham. Etter å ha hjulpet Drøbak-Frogn til opprykk fra 3. divisjon, ble Bergersen hentet til Eliteserien av Lyn foran 1991-sesongen for 125 000 kroner.

Til tross for at han enda ikke hadde spilt i ligasystemets øverste divisjon, tok Egil Olsen ham ut på A-landslaget i april 1991 til EM-kvalifiseringskamp mot Kypros. Fram til da hadde Bergersen vært på en mengde gutte- og juniorlandslagssamlinger uten å ha kommet lenger enn å bli sittende på benken ved ett tilfelle. Heller ikke mot Kypros kom han på banen. Da Norges Fotballforbund i 1992 offentliggjorde et talentutviklingsprosjekt som skulle sørge for at det norske landslaget ville kvalifisere seg for VM i 1998, var Bergersen listet opp blant de 51 spillerne det skulle satses på. Likevel forble Bergersen uten opptredener på landslaget.

Med Lyn ble Kent Bergersen kjent for Norges fotball-interesserte flest som en venstreving som kompenserte for manglende fart med veldig gode ferdigheter med ball. Ikke minst ble han kjent for sin eminente utførelse av overstegsfinter.

Etter to år hos Lyn gikk Bergersen til Rosenborg ved kontraktens utløp. Første serierunde 1993 møttes nettopp Lyn og Rosenborg på Ullevål stadion til en kamp som Lyn kunne ha nektet Bergersen å spille da klubbene ikke var kommet til enighet om overgangssum. Lyn tillot Bergersen å spille kampen, hvorpå han i debuten for trønderklubben endte opp med å score kampens eneste mål mot gamle lagkamerater. Møtet med treningshverdagen i Rosenborg og Nils Arne Eggens metoder fortonet seg som en sjokkartet opplevelse for ham.

Av hensyn til familie valgte Bergersen å forlate Rosenborg etter 1994-sesongen for å flytte hjem til Østlandet. Han avslo tilbud fra Stabæk og Lillestrøm til fordel for Vålerenga. Han forlot Vålerenga etter nedrykk fra Eliteserien i 1996. Ferden gikk videre til Raith Rovers, der han spilte tre måneder i den skotske toppdivisjonen.

Interessen fra norske klubber var lav da Bergersen kom hjem til Norge fra oppholdet i Hellas. Takket være bekjentskapet med Jens Martin Støten fikk han en kort kontrakt med Strømsgodset fra april til august. Støten var Bergersens trener hans siste sesong i Drøbak-Frogn. Da kontrakten med Strømsgodset løp ut, fikk Bergersen et tilbud fra Stockport County på andre nivå i det engelske ligasystemet. Hans første sesong endte klubben på en syttende plass på tabellen. Etter å ha vært mindre involvert i andre halvdel av sesongen, ble han sammen med lagkamerat Aaron Wilbraham etter sesongslutt sendt på lån til Moss ut den norske 2000-sesongen, som del av overgangen til Jarkko Wiss som gikk motsatt vei. Da han returnerte til Stockport høsten 2000, tilbragte han en periode inne i varmen fra slutten av oktober til midten av desember. Resten av sesongen fikk han kun ett innhopp i midten av april for et lag som endte opp på nittende plass på tabellen i engelsk førstedivisjon. Mot slutten av sesongen lot Stockport ham gå to måneder før kontraktens utløp for å signere for Moss.

På tampen av juli 2002 ble han fristilt fra kontrakten med Moss for å spille ut sesongen for Fredrikstad, som han hjalp rykke opp fra 2. divisjon. Deretter gikk turen til 3. divisjon og Drøbak-Frogn, hvor han i 2003 var spillende hovedtrener.

Trenerkarriere
--------------

Som trener ledet han Drøbak/Frogn fra 2003 til 2005, før han tok over Bodø/Glimt etter daværende trener Ola Haldorsen da klubben rykket ned fra Tippeligaen i 2005. Sammen med Erik Hoftun (som allerede var spiller i klubben) kjempet de lenge om opprykk, men den første sesongen i Adeccoligaen ble vanskelig for Bodø/Glimt. Ved sesongslutt 2006 havnet de på 5.-plass. Langt unna opprykk. Etter 2006-sesongen trengte både Bergersen og Hoftun betenkningstid før de takket ja til å fortsette som trenere for klubben. I 2007-sesongen endte Bodø Glimt på en kvalifiseringsplass til Tippeligaen. Odd Grenland ble slått i begge kampene og Bodø Glimt ble klar for Tippeligaspill i 2008-sesongen.

Deretter dro Bergersen til Lyn som assisterende trener under Henning Berg, hvor han tjenestegjorde fra 2008 til 2009 under særs vanskelige økonomiske forhold. Han var tvunget til å selge de beste spillerne og ble fortsatt holdt ansvarlig for klubbens prestasjoner. Han ble i september 2008 ansatt som hovedtrener for Lyn etter Henning Berg og hadde opprinnelig kontrakt ut 2011-sesongen, men den 29. juli 2009 fikk han avskjed fra trenerjobben, uten at det bedret poengfangsten for klubben resten av året.

Før sesongen 2010 ble han tilbudt jobb som assistenttrener under Kjetil Rekdal i Tippeligaklubben Aalesunds FK og takket ja til dette, noe flere spillere i spillergruppen til Aalesunds FK uttalte seg meget positivt om. Allerede fra starten i sin trenergjerning var det klart at Bergersens evner til å utvikle individuelle egenskaper hos spillerne ville være hans fokus i klubben, mens hovedtrener Kjetil Rekdal vil konsentrere seg mer om strategi og spillestil. Han har siden fungert som assistent under Rekdal og siden under Jan Jönsson fra 2010. 

Den 24. november 2014 ble Bergersen presentert som ny hovedtrener for Hamarkameratene med en 3-årig avtale.

Etter en tung start på 2016-sesongen, ble Bergersen løst fra sin kontrakt med Ham-Kam. Laget sto med kun 5 poeng på 4 seriekamper, hvorav den siste kampen endte med 0-5 tap mot Elverum Fotball. Nyheten ble kjent 2. mai 2016.

30. november 2016 ble han ansatt som trener for Kvik Halden.

Fra 2020 er han assistenttrener for Norge.

Meritter
--------

### Klubb

#### Rosenborg

* Seriemester med Rosenborg i 1993
* Seriemester med Rosenborg i 1994

#### Panionios

* Gresk cupmester med Panionios i 1997/98

Statistikk som spiller
----------------------

| Sesong | Klubb | Land | Nivå | Liga | Kamper | Mål
  |
| --- | --- | --- | --- | --- | --- | --- |
| 1986
  | Drøbak-Frogn | Norges flagg | 2
  | 2. divisjon |  |  |
| 1987
  | Drøbak-Frogn
  | Norges flagg | 2
  | 2. divisjon |  |  |
| 1988
  | Drøbak-Frogn
  | Norges flagg | 2
  | 2. divisjon |  |  |
| 1989
  | Drøbak-Frogn
  | Norges flagg | 2
  | 2. divisjon |  |  |
| 1990
  | Drøbak-Frogn
  | Norges flagg | 3
  | 3. divisjon |  |  |
| 1991 | Lyn | Norges flagg | 1
  | Eliteserien | 18
  | 3
  |
| 1992 | Lyn
  | Norges flagg | 1
  | Eliteserien | 22
  | 2
  |
| 1993
  | Rosenborg | Norges flagg | 1
  | Eliteserien | 21
  | 6
  |
| 1994
  | Rosenborg
  | Norges flagg | 1
  | Eliteserien | 22
  | 9
  |
| 1995
  | Vålerenga | Norges flagg | 1
  | Eliteserien | 24
  | 6
  |
| 1996
  | Vålerenga
  | Norges flagg | 1
  | Eliteserien | 20
  | 3
  |
| 1996/97
  | Raith Rovers | Skottlands flagg | 1
  | Scottish Premier League | 6
  | 1
  |
| 1996/97
  | Panionios
  | Hellas’ flagg | 2
  | Beta Ethniki
  |  |  |
| 1997/98
  | Panionios
  | Hellas’ flagg | 1
  | Alpha Ethniki | 30
  | 1
  |
| 1998/99
  | Panionios
  | Hellas’ flagg | 1
  | Alpha Ethniki | 12
  | 1
  |
| 1999
  | Strømsgodset | Norges flagg | 1
  | Eliteserien | 8
  | 4
  |
| 1999/00
  | Stockport | Englands flagg | 2
  | FL First Division | 17
  | 0
  |
| 2000
  | → Moss (lån) | Norges flagg | 1
  | Eliteserien | 13
  | 2
  |
| 2000/01
  | Stockport
  | Englands flagg | 2
  | FL First Division | 9
  | 1
  |
| 2001
  | Moss
  | Norges flagg | 1
  | Eliteserien | 15
  | 1
  |
| 2002
  | Moss
  | Norges flagg | 1
  | Eliteserien | 10
  | 0
  |
| 2002
  | Fredrikstad | Norges flagg | 3
  | 2. divisjon | 12
  | 2
  |
| 2003
  | Drøbak-Frogn
  | Norges flagg | 4
  | 3. divisjon |  |  |

Statistikk som trener
---------------------

*(Sist oppdatert 26. november 2011)*

|
|  |
| Klubb | Sesong | Kamper\* | Seier | Uavgjort | Tap |
| Norges flagg Drøbak/Frogn | 2003 | 25 | 16 | 5 | 4 |
| Norges flagg Drøbak/Frogn | 2004 | 27 | 7 | 12 | 8 |
| Norges flagg Drøbak/Frogn | 2005 | 28 | 14 | 0 | 14 |
| Norges flagg Bodø/Glimt | 2006 | 34 | 16 | 8 | 10 |
| Norges flagg Bodø/Glimt | 2007 | 36 | 21 | 5 | 10 |
| Norges flagg Lyn | 2008 | 26 | 11 | 5 | 10 |
| Norges flagg Lyn | 2009 | 19 | 1 | 9 | 9 |
| Norges flagg Aalesunds FK | 2010\*\* | 30 | 14 | 5 | 11 |
| Norges flagg Aalesunds FK | 2011\*\* | 29 | 11 | 7 | 11 |
| Norges flagg Aalesunds FK | 2012\*\* | 30 | 9 | 11 | 10 |
| Norges flagg Aalesunds FK | 2013\*\*\* | 10 | 5 | 2 | 3 |
| **Totalt** |  | 254 | 90 | 51 | 77 |

\* Kun obligatoriske kamper.  

\*\* Som assistenttrener under Kjetil Rekdal.  

\*\*\* Som assistenttrener under Jan Jönsson. Pågående sesong.

Kent Bergersens søn, Jonas Bergersen, har spilt fotball for Drøbak-Frogn, Moss og Skeid.

Referanser
----------

1. 1 2  Fotballforbund, Norges. «Tre nye i støtteapparatet til A-herrer». *fotball.no - Norges Fotballforbund* **(norsk)**. Besøkt 12. juni 2022.
2. ↑  Adrian Richvoldsen (21. januar 2021). «Bergersen varsler endringer på landslaget: - Tror vi vil se mye mer variasjon». Aftenposten. Besøkt 7. september 2021.
3. ↑  «Arne Johnny Bergersen». Norges Fotballforbund. Besøkt 7. oktober 2019.
4. ↑  Rune Timberlid (20. oktober 1986). «Bronse! Er det sant...?». *Dagbladet*. s. 23.
5. ↑  Ola Bernhus (21. mai 1988). «Sverre sjef». *Dagbladet*. s. 23.
6. ↑  Knut Nesbø (17. januar 1993). «Lyn «eier» ikke Kent». *Aftenposten*. s. 25.
7. ↑  Tormod Brenna (24. april 1991). «Vårens raskeste fotballeventyr». *Dagbladet*. s. 23.
8. ↑  Øivind Monn-Iversen (18. november 1992). «Fotball-prosjektet alle misunner oss». *Aftenposten*. s. 33.
9. ↑  «Flere må drible mer». Aftenposten. 13. september 2008. Besøkt 7. oktober 2019.
10. ↑  Espen Hansen, Knut Nesbø (3. mai 1993). «Kunne stoppet «Kenta»». *Aftenposten*. s. 33.
11. ↑  Magne Johansen (30. april 1993). «Sjokkartet overgang fra Lyn til RBK». *Aftenposten*. s. 37.
12. ↑  Tormod Brenna (15. juni 1999). «Rundens profil: Kent Bergersen». *Dagbladet*. s. 35.
13. ↑  «Wiss til Stockport! To går motsatt vei». Moss Fotballklubb. 10. juli 2000. Arkivert fra originalen 9. oktober 2019. Besøkt 9. oktober 2019.
14. ↑  «Bergersen på vei til Moss». Dagbladet. 25. april 2001. Besøkt 9. oktober 2019.
15. ↑  (no) Bentsen, Anders Rove (29. juli 2009). «Kent Bergersen sparket fra Lyn». *NRK.no*. Besøkt 29. juli 2009.
16. ↑  (no) Bentsen, Anders Rove (30. juli 2009). «Lyn: Vi ønsker et skifte». *NRK.no*. Besøkt 1. august 2009.
17. ↑  H-A.no – Vi har lovet blod, svette og tårer, og det blir Kent med på Arkivert 6. desember 2014 hos Wayback Machine. (Av Rune Steen Hansen. Publisert og besøkt 24. november 2014)
18. ↑  Bergersen fikk sparken i HamKam etter 0-5-tap

Eksterne lenker
---------------

* (en) Kent Bergersen – kategori av bilder, video eller lyd på Commons Rediger på Wikidata


|  |  |  |
| --- | --- | --- |
| Forgjenger:**Geir Hansen** | **Assistenttrener for Aalesunds FK**(2010–) | Etterfølger:**-** |
| Forgjenger:**Henning Berg** | **Hovedtrener for Lyn**(2008–2009) | Etterfølger:**Tommy Berntsen og Gunnar Halle** |

| * v
* d
* r
Hovedtrenere for Hamarkameratene |
| --- |
| 
* 1949–1952: W. Cerveny
* 1959–1960: A. Nielsen
* 1964: K. Finborud
* 1965: F. Hansen
* 1966: T. Sørensen
* 1967: A. Olsen
* 1968: W. Cerveny
* 1969: A. Olsen
* 1970: A. Olsen & M. Strandlie
* 1971: K. Adamek
* 1971–1972: K. Finborud
* 1973–1974: A. Brown
* 1975: A. Olsen & R. Nybakken
* 1976–1977: F. Salvesen
* 1978: T.G. Lilledal
* 1978: F. Thorsen & T. Jacobsen
* 1978: F. Thorsen & S. Karlsen
* 1979–1983: I. Crawford
* 1983: T. Jacobsen & T. Kojedal
* 1983: K. Nyland
* 1984: S.A. Larsson
* 1985: S.A. Larsson & F. Thorsen
* 1986–1987: T. Jacobsen & P. Mykleset
* 1988–1989: H. Karlsson
* 1990: A.I. Notkevich
* 1991–1995: P. Engelbrektsson
* 1996: K. Hagen
* 1997: I. Hoff
* 1997–1998: K. Hagen
* 1998: T. Kojedal & V. Sundmoen
* 1999: C. Karlsson
* 2000: S.A. Ingelstad & T. Stensrud
* 2000: T. Jacobsen
* 2001–2002: S.C. Bakkemo
* 2003–2005: S. Solbakken
* 2006: F. Grodås
* 2007–2009: A. Erlandsen
* 2009–2014: V. Skogheim
* 2014: P. Sørensen
* 2014: S.I. Haagenrud
* 2014: C. Twiddy
* 2014–2016: K. Bergersen
* 2016: C. Twiddy
* 2016–2018: K. Knappen
* 2018–2020: G. Helstrup
* 2020: E. Olsen
* 2020–2021: K. Rekdal
* 2022–dd: Michelsen

 |


|  |  |
| --- | --- |
| Oppslagsverk/autoritetsdata | Prabook
 |